Sóknaráætlun Suðurnesja 2020 - 2024 er nú til umsagnar en þar geta íbúar landshlutans komið með ábendingar áður en hún öðlast gildi á nýju ári . Í dag , þriðjudaginn 7. janúar er síðasti dagurinn til að senda inn umsögn . Sóknaráætlun er stefnuskjal sem felur í sér stöðumat landshlutans , framtíðarsýn og markmið í tilgreindum málaflokkum ásamt skilgreindum leiðum að markmiðunum . Markmið hennar er að stuðla að jákvæðri byggðaþróun í takt við heimsmarkmið Sameinuðu þjóðanna um sjálfbæra þróun , treysta stoðir menningar og auka samkeppnishæfni landshlutans . Samningur um Sóknaráætlun Suðurnesja 2020 – 2024 var undirritaður Þann 12. nóvember 2019 milli samgöngu - og sveitarstjórnarráðuneytisins , mennta - og menningarmálaráðuneytisins og Sambands sveitarfélaga á Suðurnesjum . Tilgangur hennar er að einfalda samskipti ríkis og sveitarfélaga og tryggja gagnsæi við úthlutun og umsýslu opinberra fjármuna . Sóknaráætlun Suðurnesja heldur utan um rúmlega 100 milljónir króna á ári og því renna rúmlega 500 milljónir króna frá ríkinu til Suðurnesja næstu fimm árin . Undirbúningur Sóknaráætlunar Suðurnesja 2020 – 2024 hóst í maí sl. á vegum Sambands sveitarfélaga á Suðurnesjum en Capacent hefur haldið utan um vinnuferli og samráðsfundi sem haldnir hafa verið vegna verkefnisins . Unnið var að mótun stefnunnar með því að eiga samráð við kjörna fulltrúa og aðra hagsmunaaðila á Suðurnesjum til þess að fá fram sjónarmið þeirra um Sóknaráætlunina og tengja áætlunina með markvissum hætti við ákvörðun áhersluverkefna og úthlutun verkefna úr uppbyggingarsjóði . Afurð þessarar vinnu er Sóknaráætlun Suðurnesja 2020 - 2024 en þar má finna áherslur að endurskoðaðri framtíðarsýn , meginmarkmið og mælanleg markmið til næst ára . Við óskum eftir ábendingum frá íbúum landshlutans sem við munum taka tillit til og í einhverjum tilfellum breyta í samræmi við .